Siim Pohlak

Siim Pohlak (sündinud 14. mail 1985 Tallinnas) on Eesti ettevõtja ja poliitik, XIV Riigikogu ja XV Riigikogu liige ning EKRE Riigikogu fraktsiooni aseesimees.

 Haridus 
Pohlak on õppinud Tallinna Ülikooli Ühiskonnateaduste instituudis.

Poliitiline tegevus ja seisukohad
2013. aasta kohaliku omavalitsuse volikogude valimistel kandideeris ta Kose vallavolikogu liikmeks, kogus 54 häält ja osutus valituks.http://kov2013.vvk.ee/detailed_0338.html

Ta on alates 2014. aastast Eesti Konservatiivse Rahvaerakonna liige, 2015. aastast EKRE Harju- ja Raplamaa ringkonna esimees ning alates 2016 erakonna juhatuse liige. 2020–2021 oli ta EKRE aseesimees ja 2019–2021 EKRE-Isamaa ja Keskerakonna valitsuskoalitsiooni ajal EKRE Riigikogu fraktsiooni esimees.

2015. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 1128 häält, kuid ei osutunud valituks.http://rk2015.vvk.ee/detailed-4.html

2017. aasta kohaliku omavalitsuse volikogude valimistel kandideeris ta taas Kose vallavolikogu liikmeks ja osutus vallas suurima toetuse saanud kandidaadina valituks 214 häälega.https://kov2017.valimised.ee/valimistulemus-vald.html#0338

2019. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 4152 häält, ja osutus valituks.

2021. aasta kohaliku omavalitsuse volikogude valimistel kandideeris taas Kose vallavolikogu liikmeks ja sai vallas suurima toetusega valituks 478 häälega.https://kov2021.valimised.ee/et/election-result/result-0037-0338.html

2023. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 4223 häält, ja osutus valituks.

Ta kandideeris 2024. aasta Euroopa Parlamendi valimistel, kogus 757 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ettevõtlus ja muu tegevus
Aastatel 1999–2010 tegutses Pohlak diskorina ja peokorraldajana. Eesti 100 populaarseima DJ valimisel sai 2010. aastal 4. koha.https://maaleht.delfi.ee/news/eestielu/arhiiv/toelise-dj-mitu-tahku?id=43913583 Kontserte korraldab vabal ajal endiselt ja on Harjumaa Kose Lauluväljakul toimuva Põhja-Eesti suurima jaanipeo Kose Jaanituli peakorraldaja. 

Ta oli 2009. aastal Raplamaa kohaliku raadiojaama asutamise eestvedaja ning on raadiojaamade Tre Raadio, Kesk-Eesti Tre Raadio, Ring FM ja Ruut FM omanik. Pohlaku sõnul pole tema raadiojaamad ja erakondlik tegevus omavahel seotud ega mõjuta üksteist. Müüs 2026. aastal osaluse TRE Raadios.

Isiklikku
Siim Pohlaku ja laulja Renate Saluste peres kasvab kolm last.

Ta on Aivar Pohlaku poeg.

Viited

Välislingid
 Vabaduse laul ja minu inimesed Delfi 23.08.2011.
 Maksusüsteem peab eelistama eestimaist Uued Uudised 09.06.2016.  
 Maaelu arendamine prioriteediks Uued Uudised 17.06.2016.
 Astudes vastu mugavusele ehitame üles parema riigi Uued Uudised 24.02.2018.
 Riigireformist enam ei piisa, vaja on riigiremonti Uued Uudised 30.04.2018.
 Mu aadress ei ole Euroopa liit Uued Uudised 26.10.2018.
 Siim Pohlak: keeruliste aegade tõttu ei peaks demokraatiat pausile panema ERR 18.11.2020.
 Siim Pohlak: oma elektriturgu tuleb kaitsta, mitte olukorda, kus läheme kõik pankrotti Äripäev 13.01.2022.
 Siim Pohlak: Eesti inimene vaesub, kui EKRE valitsuses pole Delfi 16.01.2023.
 Kas Aivar Pohlaku poeg ehitab EKRE raadiovõrku Eesti Ekspress 23.03.2016 
 Tre Raadio omanik Siim Pohlak võttis Ring FM-i üle Pärnu Postimees 29.01.2016
 Siim Pohlak Tallinna TV saates "Suvemiks" Tallinna TV 20.06.2016
 Siim Pohlak ETV saates "Foorum" ETV 25.04.2017
 Siim Pohlak ETV saates "Esimene stuudio" ETV 26.09.2023

Kategooria:XIV Riigikogu liikmed
Kategooria:XV Riigikogu liikmed
Kategooria:Eesti Konservatiivse Rahvaerakonna poliitikud
Kategooria:Eesti ettevõtjad
Kategooria:Sündinud 1985